Vermiste tieners: "Terug na die begin" | Maroela Media
"Ons kan in die stadium nie sê wat ons alles weet nie. Wat ek wel kan sê is dat die twee se plan goed deurdink is," het Andre Putter, die private speurder, Woensdag aan Maroela Media gesê. "Ons het Dinsdag inligting ontvang maar dit het ongelukkig op 'n dooie punt uitgeloop, so ons is terug by die begin."
Hy het gesê die twee tieners kan enige plek wees en mense moet die paartjie se foto's so wyd as moontlik op sosiale media versprei met die hoop dat hulle opgespoor kan word.
Maroela Media het vroeër berig Kim Swarts (15) en Awian van Schalkwyk (17) word sedert 7 April vermis.
Awian van Schalkwyk
Volgens Putter het hy, die polisie, en die Pink Ladies, 'n organisasie wat hom toespits daarop om vermiste persone op te spoor, aan die begin verskeie wenke ontvang oor waar die tieners hul mag bevind, maar al die leidrade het doodgeloop.
Van Schalkwyk se ouers het hom laas gesien toe hy op Sondag 7 April omstreeks 14:00 sy huis in Doringkloof, Centurion, op sy motorfiets verlaat het. Hy ry 'n swart Honda CBR 125-motorfiets met die registrasienommer VFV 299 GP. Hy was glo op pad om by Swarts in Amandasig te gaan kuier. Hy het donkerbruin oë, swart hare en 'n brandmerk op sy bors.
Swart is ook op 7 April laas by haar huis in Amandasig gesien nadat Van Schalkwyk haar opgelaai het. Sy het glo 'n swart valhelm met wit kolletjies daarop. Sy het groenblou oë en lang, donkerblonde hare.
Enigiemand wat die tieners herken of weet waar hulle hulself bevind word versoek om Putter dringend by 084 485 6448 te skakel, of die Pink Ladies by 072 214 7439.
Awian van Schalkwyk en Kim Swarts.
Platinummediasie ly skipbreuk, Solidariteit versprei 30 ton kos
Hoe is dit moontlik dat die twee kan oorleef sonder hulp? Besef hulle dan nie hul ouers se bekommernis, die hartseer wat hulle veroorsaak nie.
Hoe oorleef die kinders al vir so lank sonder hulle ouers se hulp? Mens kan nie net soos 'n groot speld verdwyn nie en daar is tekens dat hulle lewe…
Hi Shannon. Ek is Awian se pa. Tog jammer dat jy ouers oordeel wat jy hoegenaamd nie ken nie. Ek kan jou verseker dat ons nie "verstard" is nie. Ons is lief vir ons kinders, ons huise is normaal en hulle verdwyning is vir ons self n raaisel.
Jy is duidelik 'n baie gemene en goddelose mens. Om in 'n tyd soos dit so iets te sê. Wat as die kinder ontvoer is. Hoe moet die arme ouers voel. Hulle weet of hul kinders lewe of dood is nie. En jy sê: goed so. Laat hulle wonder. Die wiel draai, en jy gaan nog eendag daardie woorde sluk. Bitter, nare mens wat jy is.
Hi Dries ek dink aan julle en ja Shannon miskien het jy ook groen koring op die land PASOP. Ek kyk gereeld in die eetplekke veral hier in KZN. Dries dis vreeslik want n mens weet nie watter gemors hulle dalk opgelaai het nie. Hier is siek mense in ons wereld. Maar ek kyk uit vir daai twee gesiggies